Tässä työpaikassa hommat voi tehdä milloin vain – Luottamusmies, pomo ja työntekijät ovat tyytyväisiä, mutta lain vaatimuksia työpaikka ei täytä

Kolme omista työajoistaan päättävää työntekijää kertoo, millaisiin aikoihin he tekevät töitä.

Siilillä scrum masterina eli eräänlaisena projektipäällikkönä työskentelevä Sanna Koivu tekee toisinaan kymmentuntisia päiviä ja toisinaan vain muutaman tunnin päiviä.­

Etätyö ja joustavat työajat, sinä päätät – me luotamme sinuun!

Näillä sanoilla ohjelmistoyritys Siili Solutions esittelee työaikojaan nettisivuillaan, ja työntekijät kertovat samaa.

Jos aamulla nukuttaa ja palaveri on vasta iltapäivällä, voi pitää rennon aamun. Jos kehityskeskustelut on pidetty lounasaikaan, voi lapsen hakea päiväkodista aikaisin iltapäivällä.